JUMAL KÕNELEB
Tere ja tere tulemast vaatama saatesarja "Jumal kõneleb".
Räägime sel korral Jumalariigist.
Jumalariik ei ole üksnes taevas,
vaid nagu Jeesus ütleb - see on sisemiselt meie sees.
Kui oleme saanud usklikeks, kuulume juba praegu Jumalariiki.
Jumalariik on tõeline
ja see on väga innustav.
See on nii põnev vaatenurk Piiblis.
Piibel on nii rikas ja imeline raamat,
mida võib õppida tundma igavesti.
Sealt on alati midagi uut õppida.
Jumalariigi vaatenurk on see, mis meid just praegu innustab.
See huvitab meid ja meile meeldib seda uurida.
Miks Jeesus räägib nii palju taevariigist,
mis on sisemiselt meie sees?
Jumalariigist, mis on tulnud ligi Jeesuse kaudu.
Mida see tähendab?
Kas see käib ka minu kohta täna?
Apostlite teod 17:27 ütleb Paulus nõnda:
"Et nad otsiksid Jumalat,
kas nad ehk saaksid teda käega katsuda ja leida,
kuigi tema küll ei ole kaugel ühestki meist."
Ta ei ole kaugel ühestki meist.
"Sest tema sees meie elame ja liigume ja oleme,
nagu ka mõned teie luuletajaist on öelnud:
Sest ka meie oleme tema sugu.””
Me oleme seega Temas, me oleme Kristuses.
Me oleme taevariigi kodanikud.
Temas me elame, liigume ja oleme.
Efeslastele 2:18:
"Sest tema läbi on meil mõlemal
ühesainsas Vaimus ligipääs Isa juurde."
Meile on Jeesuse kaudu avanenud ligipääs Isa juurde.
"Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Mõlemad kirjakohad räägivad uuest lähedusest Jumalaga.
Me oleme nüüd perekond.
Tema kodakandsed.
Me oleme Temas.
Me oleme pääsenud Tema ligi.
See on imeline, sest Jeesus ütles oma teenistust alustades:
"Jumalariik on nüüd siin.
Pöörduge ja parandage meelt."
Ehk siis: "Pöörduge ja astuge sisse Jumalariiki."
Me räägime sageli sellest,
et Jumalariik on miski, kuhu oleme alles teel.
Jeesus aga räägib sellest, et see on nüüd siin.
Piibel ütleb ka, et me ei kuulu sellesse maailma.
Kuigi me oleme siin maailmas, siis me pole sellest maailmast.
Me kuulume juba praegu teise riiki.
Justkui oleksime suursaadikud siin maa peal.
Me oleme uuestisündinud Jumala perre
ja me kuulume Tema kuningriiki.
Mind innustab mõte,
et kuigi suursaadik on tööl teises riigis,
elab ta siiski oma kodumaa seaduste järgi.
Ta on oma riigi kaitse all ja riik hoolitseb tema eest.
Sama on ka sellega, kui me kuulume Jumalariiki.
Siis on oluline teada, millised on selle põhimõtted, õigused
ja kodanikuõigused, mis meil nüüd on.
Kuidas see riik toimib?
Me arvame sageli, et oleme siin maailmas üksi
ja pääseme alles kunagi hiljem Jumala juurde.
Kui me aga oleme juba nüüd Tema kuningriigi kodanikud
ja Tema põhimõtted toimivad juba praegu,
siis ma tahan teada, millised need põhimõtted on?
Millised on Tema riigi kodanike õigused?
Jeesus ütleb Matteuse 13:11:
Teile on antud mõista taevariigi saladusi."
- On olemas mingid saladused.
Jah, Jeesus ütleb seda otse.
Ta ei ütle, et meile on antud teada tarkuseteri,
vaid: "Teile on antud mõista taevariigi saladusi."
Need on siis mingid Jumala mõtted ja põhimõtted.
Tema tegutsemisviis. - Tema riigi toimimisprintsiibid.
Ta ütleb Matteuse 6:33:
"Aga otsige esmalt Jumala riiki ja tema õigust,
siis seda kõike antakse teile pealegi!"
Ühes tõlkes on öeldud: "Otsige esmalt minu riiki
ja minu viise tegutseda ja olla õige."
Ehk siis Tema tegutsemisviise.
"Siis seda kõike antakse teile pealegi!"
Jeesus õhutab oma jüngreid
otsima neid põhimõtteid, mille alusel Jumalariik toimib.
"Otsige Jumalariiki, otsige saladusi!"
Matteuse 16:19 ütleb Ta Peetrusele: "Ma annan sulle taevariigi võtmed,
ja mis sa iganes kinni seod maa peal, see on seotud ka taevas,
ja mis sa iganes lahti päästad maa peal,
see on lahti päästetud ka taevas.”
Nii on olemas kui võtmed, millega me saame avada Jumalariiki.
Millega saada Jumalariik tulema esile meie eludes ja maailmas.
Võti on miski, mis avab midagi.
Võtmega avatakse uksi, mis on olnud suletud ja kinni.
Võtmega pääseb ka kuhugile sisse.
"Ma annan sulle taevariigi võtmed."
Pane tähele - võtmed mitte võtme.
Neid on siis mitmeid.
Kuningriigi saladused - ka need on mitmuses.
Saladused, võtmed.
Mõlemad on Jeesuse enda sõnad.
Käisin ühes koguduses jutlustamas ja üks koguduseliige joonistas pildi,
kui olin jutlustamas just sellel samal võtmete teemal.
Pärast jutlust joonistas ta pildi nendest võtmetest.
Kas pole tore?
Ta tundis, et see on prohvetlik sõnum
ja ma peangi õpetama neist võtmetest.
See innustas mind väga,
sest minagi tahan üha enam teada, millised need võtmed on,
mille kaudu Jumalariik võiks minu elus rohkem toimida
ja ma võiksin rohkem mõista, kuidas see toimib.
Seda oleme endagi elus märganud,
sest oleme elanud nii ilma Jeesuseta kui koos Temaga.
Kui me usklikeks saime,
ei teadnud me ristiusust ööd ega mütsi.
Tõesti mitte midagi.
Nii oleme pidanud ise kõike algusest peale õppima.
Otsima ja otsima
ja selles kristlase elus kuidagi orienteeruma.
Kuid me oleme leidnud võtmeid
ja märganud, kuidas asjad hakkavad toimima.
Näiteks armastuse võti.
Kuidas see on alles mu elu muutnud!
Ka minu suhteid teistega, meie abielu ja me pereelu.
Ka meie kooli. - Juba ainuüksi armastuse võti.
See on väga tähtis, aga ärme sellest veel räägi.
Alustame esimesest võtmest ja ärme veel räägi armastusest.
Ma ei tea, kas neid peabki tähtsusjärjekorda panema,
aga räägime esimesest võtmest, milleks on otsimine.
Nagu Joy ütles, soovitas Jeesus otsida esmalt Jumalariiki.
Kui me tahame, et Jumalariik toimiks ja tahame mõista, kuidas see toimib,
peame seda kõigepealt otsima.
Sest kui ma lihtsalt istun ja ootan, siis ma vaid istun ja ootan.
Matteuse 6:33:
"Aga otsige esmalt Jumala riiki ja tema õigust,
siis seda kõike antakse teile pealegi!" - Otsige esmalt.
Matteuse 7:7 ütleb Jeesus: "Paluge, ja teile antakse,
otsige, ja te leiate,
koputage, ja teile avatakse,"
Ma armastan laiendatud piiblitõlget,
sest siin on nende sõnade tähendust veelgi enam avatud.
- Neid on täpsustatud.
Siin on kirjutatud: "Jätka palumist ja sulle antakse,
jätka otsimist ja sa leiad,
jätka koputamist kogu südamest ja sulle avatakse siis uks.
Sest igaüks, kes jätkab palumist, saab ka vastu võtta;
igaüks, kes jätkab otsimist, see ka leiab
ja igaühele, kes jätkab koputamist, sellele avatakse uks."
Mind innustab see,
et see annab kogu Piiblile uue vaatenurga.
Kuna me oleme juba õiged Kristuses
ja meid on juba asetatud Tema armsa Poja kuningriiki
ehk siis me oleme täisväärtuslikud Jumalariigi kodanikud.
Kristus on teinud seda meie eest.
Ma ei pea enam uurima neid Jumala põhimõtteid
ja püüdma neid täita selleks, et mind aktsepteeritaks
või selleks, et pääseksin taevasse.
Sest Jeesus on seda juba teinud
ja ma olen juba teel taevasse, kuna ma usun Jeesusesse.
Mul juba on igavene elu.
Siis ei ole vaatenurk enam see, et ma pean ise pingutama midagi teha
vaid ma tahan hoopis uurida, kuidas see riik toimib.
Ma olen pääsenud uude riiki, kus on hoopis erinevad seadused.
On teistsugused õigused ja kohustused
ja ma tahan neid uurida.
Ma tahan teada, kuidas see riik toimib.
Mul tekib loomupärane otsimisisu.
Ma tahan teada, kuidas see toimib.
Millised on need põhimõtted?
See tähendab samas ka seda, et me tohime esmalt otsida Teda.
Sest see on miski, mida küsin iseendas:
"Kas ma tohin seda teha?
Kas ma tohin anda Talle nii palju aega?
Kas ma tohin seada Ta esikohale oma elus?"
Sest koguaeg on nii palju asju teha ja seda ning teist korraldada.
Kui on kogu aeg vaja töötada ja joosta kui peata kana ringi.
Parem töötaks ööpäevaringselt ja heal juhul magaks vaid tunnikese.
Aga Issand ütleb siin: "Aseta mind esikohale.
Otsi esmalt mind. Võta minu jaoks aega.
Eralda selleks aega ja otsi mind.
Sea mind esikohale."
See on nii imeline, mis siis juhtub.
Mu südames toimub üks muutus:
"Jaa Issand, Sa oled esikohal.
Ma otsin esmalt Sind.
Ma võin panna Su esikohale."
Sellega koos aga tuleb kõik see õnn, õndsus ja kõik muu, mis on Temas,
samuti esile mu elus.
See võidab kõik kiirustamise, mure ja muretsemise, kui Ta on esikohal.
Paulus ütleb Koloslastele 1:1-3:
"Kui te nüüd koos Kristusega olete üles äratatud,
siis otsige seda, mis on ülal,
kus Kristus istub Jumala paremal käel;
mõtelge sellele, mis on ülal, mitte sellele, mis on maa peal."
Juhhei! Ta ütleb, et ma tohin mõelda sellele, mis on Issandas ülal.
Ma ei pea mõtlema sellele, mis on maa peal.
Ta annab mulle siin loa keskenduda Temale
selle asemel, et keskenduda kõigile muredele ja maistele asjadele.
"Sest te olete surnud..." Ka see on tore.
"...ja teie elu on koos Kristusega Jumalas."
Elu ongi Temas.
Minu elu on Kristusega Jumalas.
Minu elu on koos Kristusega Jumalas.
Igaüks meist tahab leida elu ja hea tee.
Kus see siis on?
"Kui ma tõsiselt kiirustan ja teen väga kõvasti tööd
ja püüan kõik täiuslikult korda seada, siis see peaks õnnestuma.
Siis ma kontrollin kõike ja kõik on mu elus korras."
Kas see nii käibki?
just sellest Jeesus Matteuse 6. Peatükis räägibki.
Enne, kui ta soovitab otsida esmalt Jumalariiki,
on seal päris pikk peatükk, mis räägib toimetulekust.
Jeesus räägibki sellest,
et suur osa me ajast kulub mõtlemisele,
kuidas saada leib lauale, lastele riided selga ja kütus paaki.
- Me muretseme selle pärast.
Kõige selle peale kulub tõsiselt palju aega ja energiat.
Need on päris suured murekoormad.
Jeesus ütleb, et Ta mõistab, et me vajame seda kõike.
Aga Ta soovitab siiski
otsida esmalt Jumalariiki ja Tema õigust.
Otsida Tema tegutsemisviise ja õigust ning kõike seda antakse meile.
Jeesus ei ütle, et me ei tohi üldse maistele asjadele mõelda.
Kuid Ta ütleb, et asetades Jumalariigi esikohale
ja otsides esmalt Teda,
siis Tema hoolitseb meie eest.
Ja teised asjad saavad ka korda.
Kui me otsime esmalt Teda, siis Tema riik hoolitseb ka meie eest.
Kõik muugi saab korda.
Me rääkisime saate alguses maistest suursaadikutest.
Suursaadikud ei pea muretsema oma elukoha või oma riietuse pärast.
Riik, mida ta teenib, hoolitseb tema eest.
Seda oleme näinud omagi elus nii palju kordi.
Alguses oli väga raske, kui andsime kogu elu Jeesusele.
Tundus, et elame nii usust, et meil polegi midagi peal selle usu.
Võikisme aga õhtuni rääkida kõikidest neist imedest.
Riietest, autodest ja majadest, mida oleme saanud;
õnnistustest kuni toiduni välja.
Viimati sel nädalalgi.
Meil ei ole kunagi olnud millestki puudust.
Just sel nädalal juhtus taas üks imeline ime.
- Sa said endale mingid kreemid.
Jah, need ka.
Tahtsime anda suure osa oma palgast ära
ja me tegimegi seda.
Olime sõnakuulelikud,
aga meile ei jäänud raha toidu ja bensiini ostmiseks.
Kas see ikka oli tark tegu?
Kuid me tundsime, et kuuletume Issandale selles
ja me saime 2 päeva tagasi,
ühe inimese või õieti kahe erineva inimese kaudu
raha toidu ja bensiini tarvis
ning saame jälle edasi minna.
- Me tõesti tohime otsida Teda esmalt.
- Me võime seada Ta esikohale.
See teeb elu lihtsamaks, sest Tema võib olla Kuningas.
Kui me räägime sellest, siis ma märkan,
et see ei ole maailma kõige lihtsam asi.
Mured on nii suured
ja on surve keskenduda nähtavatele asjadele.
Need võivad olla tohutult suured ja rasked.
On tunne, et olen sunnitud korraldama vaid väliseid asju
ja ma lihtsalt saa panna Issanda jaoks aega kõrvale.
Nii et juba see esimene samm on ususamm.
Pean juba siin mõtlema, kas ma usun ja julgen?
Kas ma panen äratuskella hommikul varem helisema?
Kas ma vähendan midagi muud? Kas vaatan vähem televiisorit?
Kas vähendan teatud tegemisi-käimisi ja võtan päriselt aega Issanda jaoks?
Ma julgustan sind selleks.
Sest nagu siis öeldud:
"Teie elud on varjul Kristusega Jumalas."
Õndsus, õnn, rahu, turvatunne ja muretus kõigi asjade keskel
leidub sellest.
Siit, nendest sõnadest.
See leidub ajas koos Issandaga.
See on leitav.
Mida rohkem aega veedad Issandaga,
seda suurem on õnn, rahu ja armastus me elus.
Viljad, mis tulevad Temalt, need ka kasvavad.
Ja need ka püsivad, sest Tema riik ei kõigu.
Ajal, mille keskel elame, on seda hea teada,
sest lisaks oma asjadele on nii palju muudki murettekitavat.
Kui sa aga igatsed rahu, siis see leidub Kristuses.
Kui tahad vabadust, siis sa leiad selle Jeesuses.
Seepärast tasub tõesti seada Ta esikohale.
Lüli telefon vahel päriselt välja või pane kõrvale.
Jäta kasvõi teise tuppa, et see oleks käeulatusest ära
ja pühenda see aeg Issandale, sest Tema riik ei kõigu.
See on alati samasugune. Aamen.
Palvetame koos sinuga
Enne palvetamist on mul südames sulle öelda,
et me teeme Janiga järgmiseks 5 saadet Jumalariigi põhimõtetest.
Meil on südamel teha koos sinuga need Jumalariigi asjad
päris enda omaks.
Nii tahan julgustan sind järgneva palve ajal
ja ka peale seda -
tule meiega sellele rännakule.
Hakka palves ja Piibli lugemises astuma sammhaaval edasi.
Selles valdkonnas, kus sul on katsumusi.
Selles valdkonnas, kus sa vajad abi.
Selles valdkonnas, kus sina vajad Jumalariigi asju oma ellu.
Võtkem uus algus
ning uus vallutav meelsus nüüd ja praegu.
Halleluuja!
Nii et me palvetame nüüd ja kutsume sind liituma meiega.
Tänu Issand, et me tõesti saame
astuda uue, kindla ja otsustava sammuga
Jumalariigi imelisse tõelisusse.
Issand, me täname Sind selle eest, et Sa oled tõesti öelnud,
et Jumalariik on sisemiselt meie sees
ja taevariik on tulnud ligi Sinu kaudu.
Issand, Sa tead, et igaüks meist vajab nüüd ja praegu Jumalariiki
ja Jumalariigi asju oma ellu.
Kõike seda, mis Sul on, mida Sa omad ja oskad, Issand.
Kõike seda, mis kuulub Sinu riiki.
Aitäh Issand, et kui me üheskoos tuleme ja oleme üksmeeeles
ja tugevas ühenduses vaimus.
Võtame üksteisel otsekui vaimus käest kinni.
Ma võtan sinu ja Jani käest kinni
ning me ühineme koos selleks.
Tänu Issand, et me võime tuua igaühe Su palge ette just praegu
ja me ümbritseme igat ühte, kes vajab praegu eestpalvet
Jeesuse nimel ja Jumala jõus.
Tänu Issand, et me võime tuua need katsumused, mis kellelgi on.
Halleluuja!
Võime anda ja näidata neid Sulle, Issand.
Sinu vägi puudutab nüüd igat ihu, mis vajab tervenemist.
Me kuulutame Jeesuse nimel tervist.
Jumalariigi tervist igaühele, Jeesuse nimel!
Tänu Issand! Halleluuja!
Aitäh Issand!
Aitäh Issand, et Sinu kuningriik ei kõigu.
Tänu, et Sinu Kuningriigis on alati rahu, jõud ja hingamine,
tervis ja õnnistus ehk kõik, mida me vajame.
Tänu Issand, et Sinu riik on tõeline
ja meid on juba välja tõmmatud pimeduse meelevalla alt
ning asetatud Sinu armsa Poja kuningriiki.
Tänu Issand, et võime kuulutada Kuningriigi tulekut.
Tulgu kõigi me eludes Sinu riik esile, Isa.
Murdugu kõik takistused ja tulgu Sinu riik vägevalt nähtavale
meie kõikide eludes.
Jeesuse nimel, aitäh Issand.
Aitäh Issand, et oled läkitanud meile inglid appi.
Nii võime paluda, et inglid asuksid liikvele selles osas,
mida keegi just praegu palub või vajab.
Tänud abi eest igas asjas, kus seda vajatakse.
Jeesuse nimel, tänu Issand!
Aitäh Issand, et Sina hakkad looma uusi asju.
Sa avad uusi uksi, aitad ja avad uusi võimalusi Jeesuse nimel.
Issand, tänu Sinu väe eest!
Sinu ülestõusmisväe eest, mis voolab nüüd meis kõikides.
Igaüks meist võib lüüa selja sirgu ja tuletada endale meelde,
et me oleme Jeesuse sõdurid.
Me oleme need vallutajad,
kellele Jeesuse nimel kuulub tõotatud maa.
Tänu Issand, et võime koos minna vallutusretkele
ja hakata Jeesuse nimel
vallutama Jumalariigi imelist reaalsust meie argiellu.
Aamen.
Sa palveta kodus edasi,
sest me peame nüüd peagi lõpetama,
aga Jan tänab teid ka veel.
Aitäh kõigile kirjade ja sõnumite eest!
Kui soovid rohkem teada me töö kohta,
külasta me kodulehte, mida näed ekraanil.
Õnnistust sulle ja tulgu Jumalariik vägevalt esile Su elus!
Aamen.
Inimestele pab rääkima Jumalariigist.
TV7 teeb seda pidevalt erinevate saadete kaudu.
Löö kaasa selles imelises töös!
Võid helistada 900 1770 (hind 10 eur)
või teha pangaülekande, leides me andmed www.tv7.ee
Kuulutagem üheskoos Jumala kuningriiki!
Ole õnnistatud!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153